Ai, is dit nou regtig humor? | Netwerk24
Ai, is dit nou regtig humor?
Deur Nita Kritzinger, Houtbaai 15 November 2017 00:00
Nataniël het in sy rubriek in Die Sarie, sy stem dik gemaak oor ouers wat kinders se onskuld uitbuit op video-grepe. Waar het jy al ooit gesien jy sit 'n seuntjie met 'n kaal onderlyfie in 'n hoenderhok, laat die hoenders hom pik, neem daarvan 'n video en lag uit hul maag oor die geskokte uitroep van die kind. Meneer, mevrou… Humor? Nee, dit grens aan kindermishandeling. Hierdie kinders sak ook later uit in die skool, want wie weet wat nog alles met hom gebeur!!
In dieselfde asem… kykNET se "Funnies". Wie gee goedkeuring daarvoor? 'n Tannie of Oom wat van 'n trampolien of boot afval… iemand wat "vreeslik skrik", of 'n dogtertjie wat sê "bokker-ol" i.p.v. Boverol. Regtig? Ai, ek is so humorloos!